Aditya Pujan | नवभारतटाइम्स.कॉम | Updated: Aug 18, 2020, 12:38 AM
नीमचः खेत में आराम फरमा रहा था 8 फीट का अजगर, 5 घंटे की मशक्कत के बाद पकड़ा गया, देखिए रेस्क्यू का वीडियो
नीमच। मध्य प्रदेश के नीमच जिले के रतनगढ़ थाना क्षेत्र में एक अजगर के रेस्क्यू का वीडियो वायरल हो रहा है। 8 फीट लंबा यह अजगर देवकरण चारण नामक किसान के खेत में आराम फरमा रहा था जब ग्रामीणों ने इसे देखा। उन्होंने वन विभाग को इसकी सूचना दी। जावद व रतनगढ़ रेंज की संयुक्त टीम अजगर को पकड़ने आई, लेकिन कामयाब नहीं हुई। तब अठाना से स्पेशल रेस्क्यू स्पेशलिस्ट गजराज सिंह को बुलवाया गया। 5 घंटे से ज्यादा की मशक्कत के बाद उसको पकड़ा जा सका। रेस्क्यू स्पेशलिस्ट ने पकड़ने के बाद उसे एक स्टील की कोठी में बंद किया। वन विभाग की टीम ने फिर उसे सुखानंद जी के घने जंगलों मे छोड़ दिया।